lahko podpira projekte skupnega interesa, ki jih podpirajo države članice in ki so opredeljeni v okviru smernic iz prve alinee, zlasti s študijami izvedljivosti, kreditnimi garancijami ali subvencioniranjem obrestnih mer; Unija lahko prek Kohezijskega sklada, ustanovljenega v skladu s členom 177, pomaga financirati tudi posebne projekte v državah članicah na področju prometne infrastrukture.

V okviru sistema odprtih in konkurenčnih trgov so ukrepi Unije namenjeni pospeševanju medsebojnega povezovanja in medobratovalnosti nacionalnih omrežij, pa tudi dostopa do teh omrežij. Pri tem je zlasti upoštevana potreba po povezavi otoških, neobalnih in obrobnih regij z osrednjimi regijami Unije.

Da bi Unija pripomogla k doseganju ciljev iz členov 26 in 174 in da bi državljanom Unije, gospodarskim subjektom ter regionalnim in lokalnim skupnostim omogočila v celoti izkoristiti ugodnosti vzpostavitve območja brez notranjih meja, prispeva k vzpostavitvi in razvoju vseevropskih omrežij na področju prometne, telekomunikacijske in energetske infrastrukture.

Izvajalska agencija za vseevropsko prometno omrežje je odgovorna za tehnično in finančno izvajanje programa Komisije za vseevropsko prometno omrežje. Njena vloga je izboljšati učinkovitost izvajanja vseevropskega omrežja z manjšimi stroški; krepiti povezave med vseevropskim prometnim omrežjem in skupnostmi strokovnjakov; priskrbeti visoko strokovno znanje in olajšati zaposlovanje specializiranega osebja; zagotoviti boljše usklajevanje financiranj z drugimi instrumenti Unije; omogočiti poenostavitev in prožnost izvajanja vseevropskega prometnega omrežja; izboljšati prepoznavnost ukrepov Unije na področju vseevropskega prometnega omrežja ter na splošno dodati vrednost upravljanju programa za vseevropsko prometno omrežje.

zbiranje, analiziranje in pošiljanje Komisiji vseh informacij, potrebnih za izvajanje in načrtovanje programov vseevropskega prometnega omrežja;

zagotoviti tehnično in finančno upravljanje projektov in dogodkov, ki se sofinancirajo v okviru proračuna za vseevropsko prometno omrežje;

Dejavnosti Agencije nadzoruje usmerjevalni odbor, ki ga trenutno sestavlja pet članov in en opazovalec. Člani usmerjevalnega odbora so imenovani za obdobje dveh let. Usmerjevalni odbor se načeloma srečuje štirikrat letno. Odobriti mora določene ukrepe in odločitve, preden se ti lahko začnejo izvajati. To velja na primer za upravni proračun, kadrovski načrt, delovni program, letno poročilo o dejavnostih, začasne računovodske izkaze vseh prihodkov in odhodkov, zunanje ocenjevalno poročilo ter sprejetje več posebnih pravil in ukrepov itd. Odbor je redno informiran o številnih drugih dejavnostih. V izrednih in nujnih primerih se odločitve sprejemajo v okviru pisnega postopka.

Agencija si je za leto 2009 postavila pet specifičnih ciljev. Prva in najosnovnejša naloga je bil nadaljnji razvoj ukrepov za povečanje učinkovitosti in izboljšanje upravljanja programa in projektov TEN-T. Drugi cilj se je nanašal na uspešno organizacijo in upravljanje vseh razpisov za zbiranje predlogov v letu 2009, vključno z evropskim načrtom za oživitev gospodarstva. Tretji je zadeval nadaljnje spremljanje in uspešno izvedbo projektov, ki so bili izbrani v okviru razpisov za zbiranje predlogov v letih 2007 in 2008. Četrti se je nanašal na povečanje informiranja in obveščanja o projektih zaradi promocije in podpiranja programa TEN-T pri vseh zainteresiranih straneh. Peti in zadnji specifični cilj je bil vzpostaviti in utrditi Agencijo v njeni končni obliki.

Poleg tega so bile številne druge dejavnosti iz delovnega programa za leto 2008 prenesene v leto 2009: obravnavanje starih zahtevkov za plačilo, ki jih je GD MOVE prejel, preden je Agencija postala samostojna; ureditev spletne strani Agencije in izboljšanje prepoznavnosti programa TEN-T; oblikovanje odbora uslužbencev Agencije in dokončanje izvedbenih pravil za kadrovsko politiko; razvoj geografskega informacijskega sistema, statističnih orodij in inovativnih metod financiranja.

Agencija je opravljala tudi dodatne naloge: zaposleni so GD MOVE pomagali dokončati izbor projektov iz razpisa iz leta 2009 za sprejetje sklepov o Evropskem načrtu za oživitev gospodarstva ter pripravili delovne programe za razpise leta 2010 v okviru večletnega in letnega programa za instrument garancij za posojila in za Evropski sklad za energetiko, podnebne spremembe in infrastrukturo 2020. Agencija je prispevala k pripravi metodologije za pregled portfeljev projektov v okviru večletnega programa v letu 2010.